2024. gada 24. jūlijā Saistošie noteikumi Nr. SN\_\_\_\_/2024

Apstiprināti ar

Olaines novada pašvaldības domes

2024. gada 24. jūlija sēdes lēmumu

(7.prot. \_\_.p.)

**Grozījums Olaines novada domes 2018.gada 28.februāra saistošajos noteikumos**

**Nr. SN4/2018 “Sabiedrisko ūdenssaimniecības pakalpojumu sniegšanas un lietošanas kārtība Olaines novadā”**

*Izdoti saskaņā ar Ūdenssaimniecības pakalpojumu*

*likuma 6. panta ceturto un piekto daļu*

Izdarīt Olaines novada domes 2018.gada 28.februāra saistošajos noteikumos Nr. SN4/2018 “Sabiedrisko ūdenssaimniecības pakalpojumu sniegšanas un lietošanas kārtība Olaines novadā” grozījumu un izteikt 8.punktu šādā redakcijā:

“8. Pakalpojumu sniedzējs pēc nekustamā īpašuma īpašnieka vai valdītāja pieprasījuma saņemšanas izsniedz tehniskos noteikumus, kas nosaka tehniskās prasības un kārtību, kas jāievēro, pievienojot nekustamo īpašumu centralizētajiem ūdensapgādes un kanalizācijas tīkliem. Nekustamā īpašuma īpašnieks vai valdītājs, iesniedz Pakalpojumu sniedzējam aizpildītu tehnisko noteikumu saņemšanas pieprasījumu un pieprasījumā norādītos iesniedzamos dokumentus, kas ietverti tehnisko noteikumu pieprasījumā.”

Priekšsēdētājs A.Bergs

**Paskaidrojuma raksts**

**Olaines novada pašvaldības domes 2024. gada 24. jūlija saistošiem noteikumiem Nr. SN\_\_/2024 “Grozījums Olaines novada domes 2018.gada 28.februāra saistošajos noteikumos Nr. SN4/2018 “Sabiedrisko ūdenssaimniecības pakalpojumu sniegšanas un lietošanas kārtība Olaines novadā”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Mērķis un un nepieciešamības pamatojums
 | 2024.gada 24.aprīlī pašvaldība saņēma Vides aizsardzības un reģionālās attīstības ministrijas (turpmāk – VARAM) informatīvo vēstuli Nr.1-13/2452, ar aicinājumu precizēt saistošos noteikumus, kas nosaka sabiedrisko ūdenssaimniecības pakalpojumu sniegšanas un uzskaites kārtību, svītrojot attiecīgos punktus, kuros iekļauta prasība par piekrišanu personas datu apstrādei. Datu valsts inspekcijas (turpmāk – Inspekcija) VARAM norādījusi, ka, pamatojoties uz saņemto iedzīvotāja iesniegumu, izvērtēta dokumentā “Vadlīnijas saistošo noteikumu izstrādei sabiedrisko ūdenssaimniecības pakalpojumu sniegšanas un lietošanas jomā” (turpmāk – Vadlīnijas) iekļautā prasība par piekrišanu personas datu apstrādei un pastāvīgai glabāšanai. Inspekcija ir secinājusi, ka attiecībā uz tehnisko noteikumu saņemšanu ūdenssaimniecības pakalpojumu jomā, personas datu apstrāde ir obligāti nepieciešams nosacījums pakalpojuma saņemšanai. Inspekcija lūdz Ministriju novērst nepilnības, svītrojot Vadlīnijās norādi uz piekrišanu personas datu apstrādei, un par to informēt pašvaldības, lai pašvaldību saistošajos noteikumos ietvertie nosacījumi tehnisko noteikumu saņemšanai atbilstu normatīvo aktu un Datu regulas prasībām. |
| 2. Fiskālā ietekme uz pašvaldības budžetu | 2.Nav attiecināms. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Nav attiecināms. |
| 4. Ietekme uz administratīvajām procedūrām un  to izmaksām |  Turpmāk nekustamā īpašuma īpašniekam vai valdītājam, saņemot tehniskos noteikumus ūdenssaimniecības pakalpojumu jomā, nebūs jāsniedz piekrišana personas datu apstrādei, jo personas datu apstrāde nav obligāta. |
| 5.Ietekme uz pašvaldības funkcijām un cilvēkresursiem  |  Noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
|  6.Izpildes nodrošināšana  |  Noteikumu izpildes nodrošināšanai papildu resursi nav nepieciešami.  |
| 7. Prasību un izmaksu samērīgums pret ieguvumiem, ko sniedz mērķa sasniegšana | Nav attiecināms. |
| 8. konsultācijām ar privātpersonām, saņemtais sabiedrības viedoklis | Saistošo noteikumu projekts izskatīts Finanšu komitejā, un ievietots sabiedrības viedokļa apzināšanai pašvaldības tīmekļvietnē www.olaine.lv no 13.06.2024. līdz 27.06.2024. Noteiktajā termiņā ir/nav saņemts viedoklis vai priekšlikums. |

Domes priekšsēdētājs  A.Bergs